Ole Enger
Store norske leksikon,Økonomi og næringsliv,Næringsliv,Bedrifter og personer,Norske entreprenører og næringslivsledere
Ole Enger er en norsk næringslivs- og industrileder med lang fartstid fra diverse styreverv og lederstillinger i offentlig- og privat sektor. Fra 2019 er han blant annet styreleder i hydrogenselskapet Nel ASA.
Arbeid og virke Enger er utdannet cand.agric. ved Norges landbrukshøgskole, NLH. Han var ansatt i Norsildmel i Bergen fra 1971 til 1986, i Norsk Hydro fra 1986 til 1991, blant annet som administrerende direktør for Hydro Seafood. Videre var han konsernsjef i Elkem fra 1992 til 2006, konsernsjef i Orklas datterselskap Sapa fra 2006 til 2009 og konsernsjef i solenergiselskapet REC fra 2009 til 2013. Fra 2017 er han styreleder i Norsk Gjenvinning Norge AS og fra 2019 i hydrogenselskapet Nel ASA. Les mer i Store norske leksikon Elkem REC